Gorzia
Gorzia (Francogallice Gorze) est commune francicum 1400 incolarum praefecturae Mosellae in regione Lotharingia. Gorzia circiter 20 km a Mette in merido-occidentem versus sita est. Media in silva, quae legibus protecta est, commune a rivulo Gorzia transfluitur, qui post 6 km in Mosellam influit. Vicus ex abbatia Benedictina homonyma (Abbatia Gorziensis) anno 749 a Chrodegang episcopo Mettensi fundata ortus est. Sub annum 930 ab abbatia Gorziensi reformatio monastica nomine Ordo Gorziensis profecta est. Gorzia ex 1661 ad Franciam pertinet. Sub dicione germanica annis 1871–1918 commune Gorz appellatum est, annis 1940–1944 Gorschen.